Aerotren (Kuala Lumpur)

Aerotren ialah sistem penggerak penumpang automatik yang terletak di Lapangan Terbang Antarabangsa Kuala Lumpur (KLIA) di Malaysia. Dibuka pada tahun 1998 seiring dengan pembukaan KLIA, sistem aerotren terdiri daripada dua stesen, satu di bangunan terminal utama dan satu lagi di bangunan terminal satelit.

Walau bagaimanapun, aerotren di KLIA telah dibelenggu dengan isu pengoperasian dan penyenggaraan sejak lewat 2000-an. Perkhidmatan aerotren diganung kira-kira dua tahun setengah untuk memberi laluan kepada kerja-kerja pembaikan dan penggantian.

Semasa fasa akhir ujian, menteri pengangkutan telah mengumumkan bahawa sistem ini dijangka memulakan operasi pada 1 Julai 2025.

Aerotren secara rasmi memulakan semula operasi pada 1 Julai 2025, dengan tren pertama memasuki perkhidmatan pada 10 pagi.

 Latar belakang 
Aerotren ini menggunakan sistem automatik sepenuhnya dan tanpa pemandu. Biasanya, dua tren akan berada diantara dua stesen. Selaras dengan solusi Sepanyol, apabila tren tersebut tiba di  platform, pintu keluar akan dibuka dahulu bagi penumpang keluar. Selepas itu, pintu masuk akan dibuka di sisi bertentangan. Sebahagian daripada landasan Aerotren berada di bawah tanah untuk merentasi jalan rayap (taxiway). Perjalanan diantara bangunan Terminal Utama dan bangunan Terminal Satelit A mengambil masa 2.5 minit.

Aerotren ini menyokong pelbagai mod operasi seperti Synchronized Double Shuttle Mode, Offset synchronized Double Shuttle Mode, Unsynchronized Double Shuttle Mode, Single Shuttle Mode, On-Call Mode, Test Train Mode dan Out Of Service Mode. Aerotren KLIA mempunyai empat sub-sistem utama iaitu sistem Pusat Kawalan, sistem Kenderaan, sistem Stesen Operasi Stesen Tren Automatik (ATO) dan Sistem Pengedaran Kuasa (PDS). Tren ini mempunyai kelajuan operasi 56km/h dengan 3-fasa 600V bekalan kuasa pada 50 Hz. Sebuah 100 hp Motor Elektrik DC merupakan sistem penggerak bagi tren-tren ini.

Penyelenggaraan Aerotren dijadualkan pada Jam 1000 sehingga Jam 1200 dan Jam 0000 sehingga Jam 0500 setiap hari. Dalam tempoh tersebut, hanya satu tren akan beroperasi dan satu lagi akan dibawa ke depot untuk kerja penyelenggaraan dan pemeriksaan keselamatan. Frekuensi Aerotren akan berkurang dari setiap 2.5 minit ke setiap 5 minit dalam tempoh penyelenggaraan.

 Stok gerabak 
Stok gerabak Aerotren dibuat oleh Adtranz (kini merupakan subsidiari Bombardier). Ia terdiri daripada tiga set tren Innovia APM 100 dengan tiga set gerabak untuk setiap tren (dahulunya dua gerabak), dimana setiap gerabak boleh memuatkan 249 penumpang. Pada 15 Mac 2011, sebuah tren baharu telah ditambah ke rangkaian yang dikenali sebagai Tren 3. Penambahan ini dibuat bagi untuk menutupi kekurangan sistem Aerotren sistem apabila Tren 1 atau Tren 2 dijadualkan untuk program baik pulih tren. Program baik pulih tren perlu dibuat kerana kedua-dua Tren 1 dan Tren 2 telah digunakan selama 13 tahun.

 Insiden 

 Pada 25 Disember 2017, perkhidmatan aerotren di Lapangan Terbang Antarabangsa Kuala Lumpur (KLIA) kini tergendala sementara untuk penyenggaraan kecemasan. Hal ini menyebabkan operasi aerotren terpaksa dihentikan bermula dari pukul 9.30 pagi sehingga 12.30 tengahari ini bagi kerja-kerja penyenggaraan tersebut.
 Perjalanan diantara terminal dan bangunan satelit digantikan dengan 14 bas sepanjang tempoh tersebut. Dianggarkan bahawa 12,000 penumpang terkesan dengan gangguan ini.

 Galeri 

 Rujukan 

 Pautan 
 KLIA Aerotrain
 https://www.youtube.com/v/1ih2iedyhWA